

ПОЕДНОСТАВЕНА ТЕНДЕРСКА ДОКУМЕНТАЦИЈА

**ПОСТАПКА СО БАРАЊЕ ЗА ПРИБИРАЊЕ НА ПОНУДИ**

*[преку ЕСЈН со е-аукција]*

ЗА НАБАВКА НА УСЛУГА ЗА ОДРЖУВАЊЕ НА СИСТЕМ ЗА КОНТРОЛА НА ПРИСТАП И ЕВИДЕНЦИЈА НА РАБОТНО ВРЕМЕ

ОГЛАС БРОЈ 05/2018

*Скопје, февруари 2018*

**Инструкции за понудувачите**

**1. Договорен орган**

**.1** Договорен орган е Државниот завод за ревизија, со седиште во деловниот објект, Палата ,,Емануел Чучков”, на ул. „Јордан Мијалков“ П.Фах 249, Скопје, телефон 02/3 211 262, факс 02/3 126 311, електронска пошта: dzr@dzr.gov.mk, интернет адреса: [www.dzr.gov.mk](http://www.dzr.gov.mk).

**1.2**. Лице за контакт кај договорниот орган е Владимир Николоски, телефон 02/ 3233 503 локал 121, електронска пошта: vladimir.nikoloski@dzr.gov.mk.

**2. Предмет на договорот за јавна набавка**

**2.1.** Предмет на договорот за јавна набавка е набавка на услуга за одржување на систем за контрола на пристап и евиденција на работно време. Детален опис на предметот на договорот е даден во техничката спецификација во прилог на оваа тендерска документација.

**2.2.** Предметот на договорот е неделив. Економскиот оператор во својата понуда треба да ги вклучи сите составни делови. Во спротивно понудата ќе се смета за неприфатлива. Предмет на електронската аукција ќе биде вкупната цена вклучувајќи ги сите трошоци и попусти, без ДДВ. Понудената цена треба да ги вклучува и увозните царини доколку ги има, а истите треба да бидат искажани и посебно.

**3.Начин и рок на извршување на услугите**

Носителот на набавката е должен да ја изврши услугата која е предмет на договорот, согласно условите од склучениот договор.

**4. Разлики во цена (корекција на цени)**

Не се предвидува корекција на цените, односно цените искажани во понудата на најповолниот понудувач ќе бидат фиксни за целото времетраење на договорот за јавна набавка.

5.Извор на средства

Средствата за реализација на договорот за јавна набавка кој е предмет на оваа постапка се обезбедени од буџетот на Државен завод за ревизија.

6. Начин на плаќање

Начинот на плаќање е вирмански по целосно извршување на услугата предмет на договорот за јавна набавка, во рок до 60 дена од денот на приемот на фактурата во архивата на Договорниот орган, согласно условите од склучениот договор.

**7. Применливи прописи**

**7.1.** Оваа постапка се спроведува согласно со Законот за јавните набавки, објавен во „Службен весник на Република Македонија“ број 136/07; 130/08; 97/10; 53/2011, 185/2011, 15/2013, 148/2013, 160/13, 28/14, 43/14, 130/14, 180/14, 78/15, 192/15, 27/16 120/16 и 165/17) и донесените подзаконски акти.

**7.2.** При подготовка на својата понуда, понудувачот треба да ги има предвид важечките прописи од областа на даноците и другите јавни давачки, потребните закони можат да се најдат во соодветните изданија на „Службен весник на Република Македонија„. Дополнителни податоци во однос на важечките прописи од горенаведените области, понудувачот може да ги добие од Управата за јавни приходи, Царинската управа и Министерството за финансии.

**8. Право на учество**

8.1. Економскиот оператор кој има една или повеќе негативни референци, групата економски оператори во која членува економски оператор кој има негативна референца, како и економскиот оператор кој претставува поврзано друштво со економскиот оператор кој има негативна референца, нема право на учество.

8.2. Право да достави понуда има секое заинтересирано домашно и странско правно и физичко лице - понудувач, кое е регистрирано за вршење на дејноста поврзана со предметот на договорот за јавна набавка.

 8.3. Право да достави понуда има и група на понудувачи без обврска за здружување во соодветна правна форма. Договорниот орган нема да бара од групата на понудувачи да се здружи во посебна правна форма доколку истата биде избрана за носител на набавката.

8.4. Составен дел од групната понуда е договор за поднесување групна понуда со кој членовите во групата економски оператори меѓусебно и кон договорниот орган се обврзуваат за извршување на договорот за јавна набавка. Овој договор потребно е да ги содржи следниве податоци: членот на групата кој ќе биде носител на групата, односно кој ќе ја поднесе понудата и ќе ја застапува групата, членот на групата кој во име на групата економски оператори ќе го потпише договорот за јавна набавка, членот на групата кој ќе ја издаде фактурата и сметка на која ќе се вршат плаќањата, краток опис на обврските на секој од членовите на групата економски оператори за извршување на договорот.

8.5. Сите членови на групата на понудувачи се поединечно и солидарно одговорни пред договорниот орган за извршување на своите обврски. Договорниот орган ќе комуницира со претставникот на групата на понудувачи.

**Напомена:** Во моментот на поднесување на групна понуда, носителот на групата треба да биде регистриран на Електронскиот систем за јавни набавки. [[1]](#footnote-1)

Носителот на групата задолжително ги потпишува со **дигитален сертификат**: понудата, потребните изјави и целокупната документација која самиот ја изготвува и потпишува. Доколку членовите на групата не поседуваат дигитален сертификат, потребните изјави и документацијата која тие ја изготвуваат и потпишуваат може да биде своерачно потпишана и доставена во скенирана електронска форма.

8.6. Економскиот оператор во рамките на иста постапка за доделување на договор за јавна набавка може да учествува само во една понуда. Сите понуди ќе бидат отфрлени ако економскиот оператор:

* учествува во повеќе од една самостојна и/или како член во групна понуда или
* учествува како подизведувач во друга самостојна и/или како член во групна понуда.

8.7. Економскиот оператор може да учествува како подизведувач во повеќе од една понуда.

8.8. Понудувачот може да ангажира подизведувачи. Доколку понудувачот има намера дел од договорот за јавна набавка да го отстапи на еден или повеќе подизведувачи, во понудата мора да наведе податоци за делот од договорот кој има намера да го отстапи на подизведувачи, како и податоци за сите предложени подизведувачи (фирма, седиште, единствен даночен број и слично). Понудувачот е одговорен пред договорниот орган за извршување на договорот за јавна набавка, без оглед на бројот на подизведувачите.

9.9. Лицата кои учествувале во изработка на тендерската документација не смеат да бидат понудувачи или членови во група на понудувачи во постапката за доделување на договорот.

**9. Критериуми за утврдување на способност на понудувачите**

За да учествуваат во постапката за доделување на договор, понудувачите мора да ги исполнуваат следниве критериуми за утврдување на нивната способност:

**9.1. Лична состојба**

* во последните 5 години, на понудувачот да не му била изречена правосилна пресуда за учество во злосторничка организација, корупција, измама или перење пари;
* понудувачот да не е во постапка за стечај или во постапка за ликвидација;
* понудувачот да нема неплатени даноци, придонеси или други јавни давачки, освен ако на економскиот оператор му е одобрено одложено плаќање на даноците, придонесите или другите јавни давачки во согласност со посебните прописи и истите редовно ги плаќа;
* на понудувачот да не му е изречена споредна казна забрана за учество во постапки за јавен повик, доделување на договори за јавна набавка и договори за јавно приватно партнерство;
* на понудувачот да не му е изречена споредна казна привремена или трајна забрана за вршење на одделна дејност;
* на понудувачот да не му е изречена прекршочна санкција - забрана за вршење на професија, дејност или должност, односно привремена забрана за вршење одделна дејност, и
* понудувачот е должен да дава точни податоци и да ги доставува податоците што ги бара договорниот орган.

**9.2. Способност за вршење на професионална дејност**

* Понудувачот треба да е регистриран како физичко или правно лице за вршење на дејноста поврзана со предметот на договорот за јавна набавка или да припаѓа на соодветно професионално здружение согласно со прописите на земјата каде што е регистриран;

9.3. При проверката на комплетноста и валидноста на документацијата за утврдување на способноста на економскиот оператор и при евалуација на понудата, комисијата преку ЕСЈН задолжително бара од понудувачите да ги појаснат или дополнат документите за утврдување способност во рок од пет работни дена од крајниот рок за поднесување на понудите.

Економскиот оператор преку ЕСЈН, го прикачува документот со појаснување или дополнување во делот "Појаснување/Дополнување на поднесени документи", во рокот кој го определил договорниот орган а кој не смее да е покус од 3 (три) работни дена, од денот на приемот на барањето од страна на понудувачот.

9.4 Во случај на група економски оператори, сите членови на групата поединечно ја докажуваат својата лична состојба и способноста за вршење професионална дејност.

Ако економски оператори поднесат групна понуда, техничката и професионалната способност се докажува со земање предвид на ресурсите на сите членови во групата.

**10. Начин на докажување на способноста на понудувачот**

Понудувачот го потврдува исполнувањето на критериумите за утврдување на личната состојба со изјава која ја доставува во прилог на својата понуда. Исполнетоста на останатите критериуми за утврдување на способност, понудувачот ја докажува со доставување на потребната документација утврдена во овој дел од тендерската документација:

10.1. За докажување на личната состојба:

* изјава на понудувачот дека во последните 5 години не му била изречена правосилна пресуда за учество во злосторничка организација, корупција, измама или перење пари (ја изготвува во електронска форма и со електронски потпис ја потпишува самиот економски оператор и истата не мора да биде заверена од надлежен орган);
* потврда дека не е отворена постапка за стечај од надлежен орган;
* потврда дека не е отворена постапка за ликвидација од надлежен орган;
* потврда за платени даноци, придонеси и други јавни давачки од надлежен орган од земјата каде економскиот оператор е регистриран;
* потврда од Регистарот на казни за сторени кривични дела на правните лица дека не му е изречена споредна казна забрана за учество во постапки за јавен повик, доделување на договори за јавна набавка и договори за јавно-приватно партнерство;
* потврда од Регистарот на казни за сторени кривични дела на правните лица дека не му е изречена споредна казна привремена или трајна забрана за вршење на одделна дејност и
* потврда дека со правосилна пресуда не му е изречена прекршочна санкција - забрана за вршење на професија, дејност или должност, односно привремена забрана за вршење одделна дејност.

Понудувачот за докажување на својата лична состојба поднесува изјава дека ги исполнува предвидените критериуми за утврдување на личната состојба, која е дадена во прилог на оваа тендерска документација.

Комисијата ќе побара само од понудувачот чија понуда е утврдена за најповолна да ги достави потребните документи за личната состојба. Документите од точка 10.1 не смеат да бидат постари од 6 месеци од датумот определен како краен рок за поднесување на понуди. Ако договорниот орган се сомнева во документите за утврдување на личната состојба на понудувачот, тој го задржува правото да побара информации директно од надлежните органи кои ги издале документите за утврдување на личната состојба.

Комисијата ќе прифати документи за утврдување на личната состојба кои се издадени и по денот на отворање на понудите, но не подоцна од денот на донесувањето на одлуката за избор на најповолна понуда. Ако економскиот оператор не ги достави бараните документи во утврдениот рок од страна на комисијата за јавна набавка, или истите се невалидни или несоодветни за утврдување на личната состојба, ќе се смета дека понудувачот ја повлекол својата понуда што резултира со издавање негативна референца, а комисијата за јавна набавка ќе го покани наредниот рангиран економски оператор или ќе даде предлог за поништување на постапката.

Изјавата се поднесува во електронска форма преку ЕСЈН и истата треба да биде електронски потпишана со користење на дигитален сертификат од одговорното лице или овластениот потписник на економскиот оператор.

Подетални информации за начинот на дигитално потпишување се содржани во прирачникот “Општи и технички препораки за користење на ЕСЈН за економски оператори и договорни органи“ објавен на почетната страна на ЕСЈН во делот "Документи".

За да се избегнат технички пропусти при утврдување на валидноста на сертификатот, препорачливо е економскиот оператор во понудата да наведе со кој софтверски пакет (Microsoft Office 2003, 2007, 2010, OpenOffice итн.) се потпишани документите.

10.2. За докажување на способноста за вршење на професионална дејност

За докажување на способноста за вршење на професионалната дејност, понудувачот треба да достави со својата понуда:

* Документ за регистрирана дејност како доказ дека е регистриран како физичко или правно лице за вршење на дејноста поврзана со предметот на договорот за јавна набавка (ДРД-Образец) или доказ дека припаѓа на соодветно професионално здружение согласно со прописите на земјата каде што е регистриран;

**11.** **Појаснување, измена и дополнување на тендерската документација**

11.1 Појаснување на тендерската документација

11.1.1 Економскиот оператор може да побара појаснување на тендерската документација од договорниот орган, исклучиво во електронска форма, преку ЕСЈН, со користење на модулот "Прашања и одговори", најдоцна 3 дена пред крајниот рок за поднесување на понудите.

11.1.2 Појаснувањето договорниот орган ќе го достави преку ЕСЈН, во модулот „Прашања и одговори“, по што сите економски оператори што презеле тендерска документација ќе добијат автоматско електронско известување дека е даден одговор на поставеното прашање и ќе бидат во можност да го прочитаат појаснувањето, без при тоа да се идентификува економскиот оператор што побарал појаснување.

11.2 Измена и дополнување на тендерската документација

11.2.1 Договорниот орган го задржува правото најдоцна 3 дена пред истекот на крајниот рок за поднесување на понудите, по свое наоѓање или врз основа на поднесените прашања за објаснување поднесени од страна на понудувачите, да ја измени или да ја дополни тендерската документација, за што веднаш ќе ги извести сите економски оператори што неа ја подигнале.

11.2.2 Во случај на измена на тендерската документација, договорниот орган ќе го продолжи крајниот рок за доставување на понудата за најмалку 6 дена.

11.2.3 Во случај на измена и дополнување на тендерската документација објавена на ЕСЈН како и продолжување на крајниот рок, договорниот орган е должен да ја објави направената измена преку ЕСЈН, по што сите економски оператори што презеле тендерска документација до моментот на измената ќе добијат автоматско електронско известување дека е објавена измена за конкретниот оглас.

**12. Изготвување и поднесување на понудите**

12.1. Начин на изготвување на понудата

Понудата се изготвува во согласност со условите предвидени во тендерската документација во електронска форма, со користење на обрасците дадени во прилог.

Доколку понудувачот има намера дел од договорот за јавна набавка да го отстапи на еден или повеќе подизведувачи, во понудата мора да наведе податоци за делот од договорот кој има намера да го отстапи на подизведувачи, како и податоци за сите предложени подизведувачи (фирма, седиште, единствен даночен број и слично). Понудувачот е одговорен пред договорниот орган за извршување на договорот за јавна набавка, без оглед на бројот на подизведувачите.

12.2. Понудата се поднесува во електронска форма преку ЕСЈН и истата треба да биде електронски потпишана со користење на дигитален сертификат од одговорното лице на економскиот оператор или лице овластено од него. Дигиталниот сертификат треба да биде со важност најмалку до моментот на јавното отворање односно крајниот рок за поднесување на понудите.

**Доколку понудата ја потпишува лице овластено од одговорното лице, во прилог се доставува и овластување за потпишување на понудата потпишано од одговорното лице.**

Подетални информации за начинот на дигитално потпишување се содржани во прирачникот “Општи и технички препораки за користење на ЕСЈН за економски оператори и договорни органи“ објавен на почетната страна на ЕСЈН во делот "Документи".

12.3. Економските оператори можат во хартиена форма да ја поднесат документација во нестандарден формат и големина пред крајниот рок за поднесување на понудите, доколку истите се преобемни за скенирање и прикачување на ЕСЈН.

12.4. Изјава со која понудувачот потврдува дека ги исполнува критериумите за утврдување на личната состојба

Со понудата, понудувачот доставува и **електронски потпишана изјава** со која потврдува дека ги исполнува критериумите за утврдување на личната состојба во целост утврдени во законот и во тендерската документација и дека ги има на располагање сите документи утврдени во тендерската документација за докажување на исполнувањето на овие критериуми, кои ќе му бидат доставени на договорниот орган доколку неговата понуда биде избрана за најповолна.

12.5. Изјава за сериозност на понудата

Во прилог на понудата, понудувачот доставува и **електронски потпишана изјава за сериозност на понудата,** при што треба да го користи образецот на изјава даден во прилог на тендерската документација. Доколку дојде до прекршување на дадената изјава за сериозност на понудата, истото ќе резултира со издавање негативна референца против таквиот понудувач на начин и согласно условите утврдени во Законот за јавните набавки.

12.6. Изјава за независна понуда

Во прилог на понудата, покрај изјавата за сериозност на понудата, понудувачот доставува и **електронски потпишана изјава за независна понуда**, при што треба да го користи образецот на изјава даден во прилог на тендерската документација, каде е подетално објаснето нејзиното значење како и кои дејствија ќе се преземат доколку договорниот орган добие сознанија дека дадените наводи се невистинити. Изјавата од ставот на овој член ја потпишува исклучиво одговорното лице, се доставува заедно со понудата и не може дополнително да се достави по истекот на рокот за поднесување на понудите.

Изјавата за независна понуда не може да гласи на ниту едно друго лице освен на одговорното лице. Изјавата се потпишува електронски со прикачување на валиден дигитален сертификат чиј носител е одговорното лице. Доколку образецот е потпишан од лице овластено за дигитално потпишување, тогаш истиот задолжително треба да е своерачно потпишан од одговорното лице, скениран и на таков формат да биде аплициран дигитален потпис.

12.7. Елементи на понудата

Понудата треба да е составена од следниве елементи и според следниов редослед:

* Модел на договор – парафиран (Прилог 1);
* Пополнет образец на понуда (Прилог 2);
* Изјава со која понудувачот потврдува дека ги исполнува критериумите за утврдување на личната состојба (Прилог 3),
* Документ за утврдување на способноста за вршење на професионална дејност наведен во точка 10.2 од тендерската документација (ДРД-Образец) ;
* Пополнет образец на изјава за сериозност на понудата (Прилог 4);
* Пополнет образец на изјава за независно поднесување на понуда (Прилог 5);
* Договор за групна понуда *[*само за група на економски оператори*]*.

***Доколку економскиот оператор не ги достави погоре наведените документи Комисијата нема да ги земе во предвид во понатамошна евалуација на понудите.***

12.8. Јазик на понудата

Понудата, како и целата кореспонденција и документи поврзани со понудата кои се разменуваат со понудувачот, се пишуваат на македонски јазик со користење на неговото кирилско писмо. Придружните документи и печатената литература кои се дел од понудата може да бидат на друг јазик, под услов да се придружени со точен превод на македонски јазик.

12.9. Период на важност на понудата

Периодот на важност на понудата ќе изнесува 120 дена од денот на јавното отворање, за чие времетраење понудата во сите нејзини елементи е обврзувачка за понудувачот. Понудите кои содржат покус период на важност од тој утврден во оваа точка од тендерската документација ќе бидат отфрлени како неприфатливи.

12.10. Принцип на една понуда

Едно право или физичко лице може да поднесе само една понуда, без оглед дали ја доставува поединечно или како член на група на понудувачи. Во спротивно сите понуди во кои се јавува тоа правно или физичко лице се отфрлаат.

**13. Краен рок и место за поднесување на понудите**

13.1. Краен рок за поднесување на понудите е 08.03.2018 година во 11.00 часот.

13.2. Понудите се поднесуваат преку ЕСЈН достапен преку следнава веб адреса: [https://www.e-nabavki.gov.mk](https://www.e-nabavki.gov.mk/).

13.3. Понудата која е поднесена по истекот на крајниот рок за поднесување на понудите нема да биде примена во ЕСЈН, односно ќе биде автоматски отфрлена за што и договорниот орган и економскиот оператор ќе бидат известени и истата нема да се прикаже при отворање на понудите.

**14. Критериум за доделување на договорот**

**14.1.** Критериум за доделување на договорот за јавна набавка е **најниска цена**. За носител на набавката ќе биде избран оној економски оператор кој ќе понуди најниска цена во текот на електронската аукција, а чија понуда претходно е оценета како прифатлива. Во постапка која завршува со спроведување на електронска аукција не се врши бодување на понудите, туку само рангирање на понудувачите според висината на понудените цени.

**14.2.** Евалуацијата на понудите ќе се врши согласно со Методологијата за изразување на критериумите за доделување на договорот за јавна набавка во бодови („Службен весник на Република Македонија“ бр. 41/08).

**15. Посебни начини за доделување на договорот за јавна набавка**

**15.1.** Договорот за јавна набавка ќе се додели со примена на постапка со барање за прибирање на понуди со објавување на оглас, која ќе заврши со електронска аукција како последна фаза во постапката.

**15.2.** Оваа постапка ќе се спроведува со користење на електронски средства преку Електронскиот систем за јавни набавки (ЕСЈН) (<https://www.e-nabavki.gov.mk>).

**15.3.** Подетални информации за користењето на електронски средства: За да можете да учествувате во постапката, потребно е да се регистрирате во ЕСЈН и **да поседувате дигитален сертификат.** Економскиот оператор се регистрира во ЕСЈН со пополнување на регистрациска форма која е составен дел од ЕСЈН[[2]](#footnote-2), по што ЕСЈН автоматски ги обработува податоците од регистрациската форма, генерира шифра и истата ја доставува на регистрираната електронска пошта на економскиот оператор. Повеќе информации за начинот на регистрација и користење на системот ќе најдете во Прирачникот за користење на ЕСЈН наменет за економски оператори, кој можете да го преземете од почетната страна на ЕСЈН во делот „Економски оператори“.

**15.4.** Подетални информации за електронската аукција: Договорниот орган ќе користи електронска аукција како последна фаза во постапката со барање за прибирање на понуди. Предмет на електронската аукција е вкупната цена вклучувајќи ги сите трошоци и попусти и увозни царини, без ДДВ. Почетна цена на електронската аукција е најниската цена, од прифатливите понуди поднесени во првичната фаза од постапката.

Поканите за учество на аукцијата ќе се достават во електронска форма преку ЕСЈН по целосната евалуација на првичните понуди, до сите економски оператори кои доставиле прифатливи понуди во првата фаза од постапката и кои се регистрирани со активиран кориснички профил во ЕСЈН.

Поканата за учество на аукцијата ќе биде електронски испратена во поштенското сандаче на корисничкиот профил на ЕСЈН, на лицето кое ќе поднесе понуда за соодветната постапка по електронски пат. Во поканата за учество на аукцијата ќе бидат содржани следниве податоци: почетната цена на аукцијата, односно најниската цена од првично поднесените понуди; датумот и часот на започнување и завршување на аукцијата; интервалот во кој ќе се спроведува негативното наддавање (минимална и максимална разлика во понудени цени).

Доколку е поднесена само една понуда или само една прифатлива понуда, договорниот орган ќе го покани единствениот понудувач да поднесе **конечна цена** преку ЕСЈН. Во поканата за поднесување конечна цена се содржани следниве податоци: идентификување на делот на понудата кој ќе биде предмет на поднесување конечна цена, информации кои ќе му бидат достапни пред поднесувањето на конечната цена и временскиот период за поднесување конечна цена. Единствениот понудувач ја поднесува конечната цена во утврденото време само еднаш, а доколку не поднесе конечна цена, првично понудената цена ќе се смета за конечна.

**16. Доделување на договорот за јавна набавка**

**16.1.** Договорниот орган, по спроведената електронска аукција како последна фаза во постапката за барање за прибирање на понуди, договорот му го доделува на економскиот оператор чија понуда ќе има најниска цена

**16.2**. Доколку две или повеќе понуди имаат иста цена, за најповолен понудувач ќе биде избран оној кој прв ја поднел понудата.

**16.3.** Доколку никој не поднесе нова цена во текот на електронската аукција, а притоа две или повеќе понуди имаат идентична цена, за најповолна ќе биде избрана порано поднесената понуда.

**16.4.** Во случај во текот на аукцијата да нема негативно наддавање, договорниот орган може да му го додели договорот за јавна набавка на економскиот оператор чија првична прифатлива понуда има најниска цена.

**16.5.** По завршувањето на електронската аукција и изборот на најповолен понудувач, доколку предметот на набавката или поединечниот дел се состои од повеќе ставки, цената на секоја од поединечните ставки ќе се пресметува со соодветно намалување кое ќе биде еднакво на процентот на намалување на цената на првичната понуда на избраниот најповолен понудувач (пред електронската аукција) и цената на последната понуда (по завршувањето на аукцијата).

**16.6** По завршувањето на електронската аукција и изборот на најповолен понудувач, Носителот на набавката е должен да достави **коригирана/изменета понуда,** согласно вредноста постигната со завршувањето на аукцијата врз основа на која ќе биде склучен договорот за јавна набавка. Останатите карактеристики на понудата остануваат непроменети.

**17. Известување за доделување на договорот за јавна набавка**

**17.1** По завршувањето на електронската аукција на јавниот дел од ЕСЈН автоматски се објавува и до сите учесници на аукцијата автоматски се испраќа известување за економскиот оператор кој што поднел најповолна понуда во текот на негативното наддавање. Известувањето е од информативен карактер и не предизвика правни последици. Исходот од електронската аукција е основ за донесување на одлука за избор на најповолна понуда.

**17.2** Избраниот најповолен економски оператор ќе биде известен во електронска форма преку ЕСЈН дека неговата понуда е прифатена, најдоцна во рок од 3 дена од донесувањето на одлуката за избор на најповолна понуда. Во исто време, и сите други економски оператори ќе бидат известени за резултатите од тендерот, одлуката кој е најповолен економски оператор како и за причините за не избор на нивната понуда. Економските оператори што учествувале во постапката имаат право на увид во извештајот од спроведената постапка.

**18. Правна заштита**

Секој понудувач кој има правен интерес за добивање на договорот за јавна набавка и кој претрпел или би можел да претрпи штета од евентуално прекршување на одредбите од овој закон, може да бара правна заштита против одлуките, дејствијата и пропуштањето за преземање дејствија од страна на договорниот орган во постапката за доделување на договор за јавна набавка, во согласност со условите и постапката предвидени со Законот за јавните набавки. Правото на жалба во постапка која завршува со електронска аукција се остварува по донесување на одлуката за избор на најповолен понудувач или поништување на постапката.

**19. Завршување на постапката за доделување на договор за јавна набавка**

Постапката за доделување на договор за јавна набавка завршува на денот на конечноста на одлуката за избор или за поништување на постапката.

**Техничка спецификација**

Системот за контрола на пристап и евиденција на работно време е со компоненти со следниве карактеристики :

1. Контролер PR602LCD ROGER - Самостоен уред за контрола на работно време со интегриран RFID/PIN читач.

2. Контролер PR622 ROGER - Надворешен контролер за пристап кон една врата со вграден RFID/PIN читач. 125kHz UNIQUE картички.

3. Читач PRT62 ROGER - RFID надворешен терминал за пристап (читач) Wiegand26/34/42/66.

4. Читач PRT66 ROGER - EM 125 kHz безконтактен читач тип PXR-62ET со звучен аларм, LED индикатор.

5. Контролер PR402 ROGER електронски модул (PCB) без куќиште.

6. Комуникациски интерфејс UT4 ROGER - TCP/IP модул за комуникација на контролерите од RS485 преку Ethernet, 4 програмибилни I/O линии.

7. Напојување со резервна батерија PS1230 - 12V, 3A - Стабилизирано напојување 12 Vdc / 3,0 A со Back up Батерија 7Ah,12V.

8. Батерија 7Ah/12V и Батерија 4Ah/12V.

9. Софтвер за евиденција на работно време на македонски јазик.

10. Софтвер за контрола на пристап ROGER RACS PR MASTER Version 4.5.20.

Економскиот оператор може да направи увид на постојното решение кое го има Државниот завод за ревизија по претходна најава.

**Прилог 1- Модел на договор**

**Д О Г О В О Р**

**за набавка на набавка на услуга за одржување на систем за контрола на пристап и евиденција на работно време**

**I. ДОГОВОРНИ СТРАНИ**

**1. ДРЖАВЕН ЗАВОД ЗА РЕВИЗИЈА Скопје**, со седиште во \_\_\_\_\_\_\_ на ул.\_\_\_\_\_\_\_\_\_\_\_\_\_\_\_ бр.\_\_\_\_, со ЕМБС \_\_\_\_\_\_\_\_\_\_\_\_\_\_, претставуван од \_\_\_\_\_\_\_\_\_\_\_\_\_\_\_, /во понатамошниот текст: Договорен орган/

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, ул. \_\_\_\_\_\_\_\_\_\_\_\_\_\_\_\_\_\_\_, бр.\_\_\_\_, со ЕМБС\_\_\_\_\_\_\_ застапувано од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /во понатамошниот текст: Носител на набавка/

### I. ПРЕДМЕТ НА ДОГОВОРОТ

**член 1**

Со овој договор се утврдуваат меѓусебните права и обврски на Договорниот орган и Носителот на набавката во врска со набавка на услуга за одржување на систем за контрола на пристап и евиденција на работно време, по вид, карактеристики и количини согласно Техничката спецификација и Понудата на Носителот на набавката доставена по спроведената електронска аукција, кои се составен дел на овој Договор, кои Носителот на набавката се обврзува да ги испорача, а Договорниот орган да ги преземе и плати во согласност со одредбите на овој Договор, за период од 2 (две) години.

**член 2**

Под одржување на систем за контрола на пристап и евиденција на работно време (интервенција по повик) се подразбира:

* + - * увид во опремата;
			* анализа на бараната интервенција;
			* известување за видот и цената на потребните резервни делови;
			* добивање на согласност од Државниот завод за ревизија за интервенцијата и цената на резервните делови,
			* вградување на резервни делови;
			* реализација на интервенцијата.

Интервенција во софтверскиот дел на системот, подразбира:

* + - * поддршка во реализацијата на активности за обезбедување и податоците со резервни копии и нивно спасување,
			* преинсталација на софтверот при промена на серверот и работните станици на кои е инсталиран.

### II. ВРЕДНОСТ НА ДОГОВОРОТ

### член 3

Вкупната вредност на договорот согласно член 2 на овој Договор, изнесува \_\_\_\_\_\_\_\_\_\_\_\_\_ денари со вклучен ДДВ, колку што изнесува износот на средства обезбедени со Одлуката за јавна набавка. Договорниот орган нема обврска да ја реализира во целост вредноста на договорот.

Во вкупната вредност на договорот е вклучена вредноста на резервните делови, кои ќе бидат заменети.

**член 4**

Цена за извршената услуга од член 2 на овој Договор изнесува \_\_\_\_\_\_\_денари со вклучен ДДВ, односно \_\_\_\_\_\_\_\_\_\_денари и износ на ДДВ од \_\_\_\_\_\_\_\_денари.

### член 5

Доколку во текот на интервенцијата се утврди дека за поправка на опремата е потребно промена и набавка на резервен дел, носителот на набавка е должен писмено да го извести договорниот орган за потребата од менување, ќе му достави цена на резервниот дел со пресметана маржа до 5% од набавната цена на делот, а во прилог ќе ја достави и оригиналната фактура за набавениот дел или копија од фактурата заверена со печат верно на оригиналот и потпис.

### III. НАЧИН НА ПЛАЌАЊЕ

**член 6**

Начин на плаќање е вирмански со доставување на фактура по извршената услуга со приложен работен налог и испратница, потпишани и заверени од овластено лице на Државниот завод за ревизија, со одложено плаќање најдоцна во рок од 60 дена од денот на приемот на фактурата.

### IV. ПРАВА И ОБВРСКИ НА ДОГОВОРНИТЕ СТРАНИ

**член 7**

Носителот на набавката се обврзува дека услугата предмет на договорот ќе ја изврши врз основа на усна или писмена пријава од Договорниот орган (по телефон, mail или факс), од кога се смета дека Носителот на набавката е известен за дефектот.

Носителот на набавката ќе пристапи кон реализација на интервенцијата во рок од 1 (еден) ден од моментот на пријавување.

Носителот на набавката се обврзува дека ќе ја реализира интервенцијата во рок од 5 (пет) дена од пријавувањето.

**член 8**

Носителот на набавката се обврзува дека за своето доаѓање, извршената работа и за времето на напуштање на просториите на Договорниот орган, ќе го извести лице за контакт на Договорниот орган. Секоја интервенција треба да биде поткрепена со работен налог.

Носителот на набавката се обврзува дека сите податоци до кои ќе дојде при реализирањето на овој Договор ќе ги чува како службена тајна.

Отстранување на дефектот е извршено во моментот на потпишување на работниот налог од Носителот на набавката и Договорниот орган.

Сите вградени делови заради замена стануваат сопственост на Договорниот орган, а неисправните заменети делови Носителот на набавката ќе ги достави до Договорниот орган.

Носителот на набавката се обврзува дека во случај на нефункционирање на системот поради дефект, ќе обезбеди соодветна замена заради обезбедување континуитет во деловниот процес на Договорниот орган.

**член 9**

Договорниот орган се обврзува дека:

* + - * во рамките на интерните сигурносни прописи ќе обезбеди непречен пристап на работникот на Носителот на набавката до опремата;
			* ќе ги стави на располагање комплетната литература, дијагностички програми и медиуми што ги добил од производителот а се потребни за сервисирање и тестирање на опремата;
			* ќе му обезбеди соодветни работни услови и ресурси доколку постои можност за отстранување на дефектот во просториите на Договорниот орган;
			* ќе се придржува кон упатствата, обуката и нормите за употреба и ракување со инсталацијата и опремата, добиени од Носителот на набавката;
			* ќе назначи лице за контакт со Носителот на набавката;
			* ќе му обезбеди соодветни кадровски, просторни и технички предуслови за извршување на услугата предмет на овој Договор.

**член 10**

За недефинираните услуги, за кои нема дадено согласност од страна на Договорниот орган, истиот нема обврска да ги плати.

### V. КВАЛИТЕТ И ГАРАНЦИЈА НА ИЗВРШЕНАТА УСЛУГА

**член 11**

Носителот на набавката дава гаранција на заменетите резервни делови во период од 12 месеци или период кој го пропишува производителот.

Носителот на набавката дава гаранција на извршените услуги во траење од 12 месеци.

### VI. ВИША СИЛА

**член 12**

Договорните страни се согласни ниту една договорна страна да не биде одговорна кон другата за загуба, штета, повреда или неизвршување на одредбите од овој Договор, кои се предизвикани со дејство на виша сила.

Под виша сила се подразбира она што е регулирано со Законот за облигациони односи.

Договорните страни се обврзуваат писмено да ја известат другата договорна страна, во случај на стапување на виша сила во дејство и ќе договорат нови услови за исполнување на Договорот или услови за раскинување на Договорот.

###  НАДОМЕСТ НА ШТЕТА

**член 13**

За доцнење на договорните рокови за реализација на овој Договор, Носителот на набавката се обврзува да му плати на договорниот орган надомест на штета во висина од 0,5% од вредноста на услугите, за секој ден доцнење, сметано од првиот ден на доцнење.

Вкупниот износ на казнените пенали не може да премине 10% од вредноста на Договорот.

Доколку до доцнење дојде по вина на договорниот орган, надомест на штета нема да се применува.

**VIII. РЕШАВАЊЕ НА СПОРОВИ**

**член 14**

Договорните страни се согласни да ги применат највисоките стандарди за етичко и законито однесување за време на реализација на овој Договор.

Кога една од договорните страни нема да ја исполни својата обврска на начин како што е определено со одредбите од овој договор, другата договорна страна може да бара исполнување на обврската. Кога една од договорните страни нема да ја исполни својата обврска во определениот рок, другата страна, писмено ќе побара исполнување на обврската и ќе остави примерен дополнителен рок за исполнување на обврската.

Ако договорната страна не ја исполнила својата обврска ниту во определениот рок, ниту во дополнителниот примерен рок, другата договорна страна може да го раскине договорот и има право да бара надомест на штетата.

**член 15**

Договорната страна која поради неисполнување на договорните обврски го раскинува договорот, должна е тоа да и го соопшти на другата страна без одлагање и во писмена форма.

**член 16**

Сите евентуални недоразбирања кои можат да произлезат од овој Договор, договорните страни ќе ги решаваат спогодбено во духот на добрите деловни обичаи и со меѓусебно договарање, а во случај на спор кој не може да се реши спогодбено, за истиот за надлежен се определува надлежниот суд во Скопје.

**IX. ЗАВРШНИ ОДРЕДБИ**

**член 17**

Овој Договор се смета за склучен на денот на неговото потпишување од двете договорни страни, односно на денот кога е потпишан од договорната страна која последна го потпишала во случај кога договорот не е потпишан во истиот ден од двете договорни страни.

**член 18**

За се што не е пропишано со овој Договор, ќе се применува Законот за облигациони односи и другите важечки прописи во Република Македонија кои имаат примена.

**член 19**

Овој Договор е изработен во 4 /четири/ еднообразни примероци од кои по 2 /два/ за Договорниот орган и 2 /два/ за Носителот на набавката.

**ДОГОВОРЕН ОРГАН НОСИТЕЛ НА НАБАВКАТА**

**ДРЖАВЕН ЗАВОД ЗА РЕВИЗИЈА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Одговорно лице Одговорно лице

 \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

**Прилог 2 – Образец на понуда**

*[меморандум на понудувачот]*

Врз основа на огласот број 05/2018 објавен од страна на Државен завод за ревизија, за доделување на договор за јавна набавка на услуга за одржување на систем за контрола на пристап и евиденција на работно време, со спроведување на постапка со барање за прибирање на понуди, со електронска аукција преку Електронскиот систем за јавни набавки (https://www.e-nabavki.gov.mk) и на тендерската документација, ја поднесуваме следнава:

**П О Н У Д А**

**Дел I – Информации за понудувачот**

I.1. Име на понудувачот: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I.2. Контакт информации

* Адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Телефон: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Факс: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Е-пошта: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Лице за контакт: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I.3. Одговорно лице: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I.4. Даночен број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I.5. Нашата понуда е составена од следниве елементи:

* Модел на договор – парафиран (Прилог 1);
* Пополнет образец на понуда (Прилог 2);
* Изјава со која понудувачот потврдува дека ги исполнува критериумите за утврдување на личната состојба (Прилог 3),
* Документ за утврдување на способноста за вршење на професионална дејност наведен во точка 10.2 од тендерската документација (ДРД-Образец) ;
* Пополнет образец на изјава за сериозност на понудата (Прилог 4);
* Пополнет образец на изјава за независно поднесување на понуда (Прилог 5);
* Договор за групна понуда *[*само за група на економски оператори*]*.

**Дел II – Техничка и финансиска понуда**

II.1. Согласни сме да ги извршиме услугите за потребите на Државниот завод за ревизија утврдени во техничката спецификација.

|  |  |  |  |  |  |
| --- | --- | --- | --- | --- | --- |
| **1** | **2** | **3** | **4** | **5** | **6** |
| ОПИС | Единица мерка | Количина | Единечна цена без ДДВ | Вкупна цена без ДДВ(3\*4) | ДДВ |
| Цена за одржување на систем за контрола на пристап и евиденција на работно време | интервенција по повик | 1 |  |  |  |

II.2. Вкупната цена на нашата понуда, вклучувајќи ги сите трошоци и попусти, без ДДВ, изнесува: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *[со бројки]* (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) *[со букви]* денари.

Вкупниот износ на ДДВ изнесува \_\_\_\_\_\_\_\_\_\_\_\_\_\_\_\_.

II.3. Ги прифаќаме начинот и рокот утврдени во тендерската документација.

II.4. Нашата понуда важи за периодот утврден во тендерската документација. Се согласуваме со начинот на плаќање утврден во тендерската документација.

II.5. Со поднесување на оваа понуда, во целост ги прифаќаме условите предвидени во тендерската документација и приложениот модел на договор.

|  |  |
| --- | --- |
| Место и датум\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Одговорно лице\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(потпис) *\** |

**\****Овој образец не се потпишува своерачно, туку исклучиво електронски со прикачување на валиден дигитален сертификат чиј носител е одговорното лице или лице овластено од него.*

*\*\*Доколку понудата ја потпишува лице овластено од одговорното лице, во прилог се доставува и овластување за потпишување на понудата потпишано од одговорното лице (точка 12.1 Начин на изготвување на понудата).*

**Прилог 3 – Изјава со која понудувачот потврдува дека ги исполнува критериумите за утврдување на личната состојба**

**И З Ј А В А**

Под целосна материјална и кривична одговорност изјавувам дека понудувачот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *[се наведува назив на понудувачот]* во целост ги исполнува критериумите за утврдување на личната состојба на понудувачите утврдени во законот и во тендерската документација по огласот број 05/2018 за доделување на договор за јавна набавка на услуга за одржување на систем за контрола на пристап и евиденција на работно време, објавен од страна на Државниот завод за ревизија во постапка со барање за прибирање на понуди и дека понудувачот ги има на располагање сите документи утврдени во тендерската документација за докажување на исполнувањето на овие критериуми, кои ќе му бидат доставени на договорниот орган доколку нашата понуда биде избрана за најповолна.

|  |  |
| --- | --- |
| Место и датум \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Одговорно лице\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(потпис) *\** |

*\*Овој образец не се потпишува своерачно, туку исклучиво електронски со прикачување на валиден дигитален сертификат чиј носител е одговорното лице или лице овластено од него.*

**Прилог 4 – Изјава за сериозност на понудата**

**И З Ј А В А**

Јас, долупотпишаниот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [име и презиме], врз основа на член 47 став 1 од Законот за јавните набавки, а во својство на одговорно лице на понудувачот\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, изјавувам дека во целост ја гарантирам содржината на понудата по огласот број 05/2018 за јавна набавка на услуга за одржување на систем за контрола на пристап и евиденција на работно време и дека понудата е валидна и правно обврзувачка за нас во сите нејзини делови до истекот на периодот на нејзината важност.

Исто така, изјавувам дека сум целосно свесен за последиците од прекршување на оваа изјава во случаите од член 47 став 6 од Законот за јавните набавки, што ќе доведе до издавање негативна референца од страна на договорниот орган против понудувачот во чие име и за чија сметка сум овластен да ја дадам оваа изјава.

|  |  |
| --- | --- |
| Место и датум\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Одговорно лице\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(потпис) *\** |

*\*Овој образец не се потпишува своерачно, туку исклучиво електронски со прикачување на валиден дигитален сертификат чиј носител е одговорното лице или лице овластено од него.*

**Прилог 5 – Изјава за независна понуда**

**И З Ј А В А**

Јас, долупотпишаниот\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [име и презиме], врз основа на член 129 став 2 од Законот за јавните набавки, а во својство на одговорно лице на понудувачот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, под целосна материјална и кривична одговорност изјавувам дека понудата во постапката со барање за прибирање на понуди со оглас број 05/2018 за набавка на услуга за одржување на систем за контрола на пристап и евиденција на работно време ја поднесувам независно, без договор со други економски оператори на начин кој не е спротивен на прописите за заштита на конкуренцијата.

Истовремено, под целосна материјална и кривична одговорност изјавувам дека при доставувањето на  понудата во постапката со барање за прибирање на понуди бр. 05/2018 не учествувам со други економски оператори со кои сум капитално, сопственички или роднински поврзан.

Исто така, изјавувам дека сум целосно свесен за последиците од давање на невистинити наводи во изјавата, што може да доведе до поведување на соодветна постапка против понудувачот во чие име и за чија сметка сум овластен да ја дадам оваа изјава.

Место и датум Одговорно лице

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(потпис)\*\*

*\*Изјавата за независна понуда не може да гласи на ниту едно друго лице освен на одговорното лице.*

*\*\* Овој образец се потпишува електронски со прикачување на валиден дигитален сертификат чиј носител е одговорното лице. Доколку образецот е потпишан од лице овластено за дигитално потпишување, тогаш истиот задолжително треба да е своерачно потпишан од одговорното лице, скениран и на таков формат да биде аплициран дигитален потпис.*

1. Доколку е потребно да се издаде негативна референца на групата понудувачи а некој од членовите на групата не е регистриран на ЕСЈН, договорниот орган ќе ја објави негативната референца за сите членови на групата, при што нерегистрираните претходно ќе ги регистрира на ЕСЈН врз основа на доставените податоци од понудата. [↑](#footnote-ref-1)
2. Линк „Регистрирај се“ во делот „Економски оператори“ на почетната страна на ЕСЈН [↑](#footnote-ref-2)